**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 14.01.2023, ora 08.00 – 15.01.2023, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 15.01.2023, ora 07.00**

**RÂURI**

**Debitele au fost în scădere,** exceptând râurile din bazinele hidrografice: Siret (exceptând Putna, Rm. Sărat şi Buzăul), Prut şi cele din Dobrogea unde au fost staționare.

Debitele se situează în general la valori în jurul și peste mediile multianuale lunare, exceptând râurile din Dobrogea, bazinele inferioare ale Vedei, Argeșului, Ialomiței, Sucevei, Moldovei, pe cursul mijlociu și inferior al Prutului și pe afluenții acestuia, unde se situează între 30-80% din normalele lunare şi mai mici (sub 30% din normalele lunare) pe râurile din bazinele hidrografice: Rm. Sărat, Bârlad şi Jijia.

Nivelurile pe râuri la stațiile hidrometrice se situează **sub COTELE DE ATENȚIE.**

**Debitele vor fi în general în scădere**, exceptând râurile din bazinele Siret, Prut și pe cele din Dobrogea unde vor fi staționare.

Nivelurile pe râuri la stațiile hidrometrice se vor situa **sub COTELE DE ATENȚIE**.

**DUNĂRE**

**Debitul** la intrarea în ţară (secţiunea Baziaş) în intervalul 14.01.2023 – 15.01.2023 **a fost în creştere,** având valoarea **de** **5800 m3/s**, peste media multianuală a lunii **ianuarie (4950 m3/s).**

În aval de Porţile de Fier debitele au fost în scădere pe sectoarele Gruia – Calafat şi Cernavodă – Tulcea şi în creştere pe sectorul Bechet - Călăraşi.

**Debitul la intrarea în ţară (secţiunea Baziaş) va fi în creştere (6000 m3/s).**

În aval de Porțile de Fier debitele vor fi în scădere pe sectoarele Gruia – Calafat şi Isaccea – Tulcea şi în creştere pe Bechet - Galați.

**2.** **Situația meteorologică în intervalul 14.01.2023, ora 09.00 – 15.01.2023, ora 06.00**

**ÎN ŢARĂ**

**Regimul termic a fost caracterizat de valori peste cele climatologic specifice datei,** ziua cu precădere în nord-vest și centru, iar noaptea mai ales în sud; excepție au făcut Moldova, Dobrogea și local Muntenia și sudul Banatului unde temperaturile diurne s-au situat în jurul normelor. Cerul a fost variabil în zonele montane și submontane, dar cu înnorări în restul teritoriului, mai persistente în zonele joase de relief din sud și din est unde pe spații mici au fost ploi slabe sau burniță, iar izolat în Moldova și în nordul Dobrogei s-a depus polei ori s-au menținut depunerile din intervalul anterior.

Vântul a suflat slab și moderat. Este strat de zăpadă la munte la peste 1400 m altitudine și aseară la ora 20 măsura, în platformele stațiilor meteorologice, până la 78 cm în Munții Făgăraș. Temperaturile maxime s-au încadrat între 0 grade la Suceava, Darabani, Botoșani, Stânca-Ștefănești, Cotnari, Piatra Neamț, Roman și Mahmudia și 8 grade la Sebeș, Alba-Iulia, Deva, Timișoara, Banloc și Băile Herculane, iar la ora 06 se înregistrau valori termice între -4 grade la Miercurea Ciuc și 5 grade la Moldova Nouă, Băile Herculane, Drobeta-Turnu Severin și Baia Mare. S-a semnalat ceață local în regiunile estice unde a fost mai persistentă și pe arii mai restrânse în restul teritoriului.

*Observație: de ieri dimineață de la ora 6 au fost în vigoare 4 mesaje de atenționare cod galben pentru fenomene meteorologice periculoase imediate, emise de către SRPV Bacău.*

**LA BUCUREŞTI**

**Vremea s-a menținut închisă,** iar valorile de temperatură, comparabile cu cele din intervalul precedent, s-au situat peste cele normale la această dată în special în timpul nopții. În a doua parte a intervalului, trecător a fost burniță, iar în zona periurbană s-a format ceață. Vântul a suflat slab. Temperatura maximă a fost de 4 grade la Filaret și Afumați și 5 grade la stația meteo Băneasa, iar la ora 06 se înregistrau 3 grade la Afumați și 4 grade la Filaret și Băneasa.

 **3. Prognoza meteorologică în intervalul 15.01.2023, ora 09.00 – 16.01.2023, ora 09.00**

**ÎN ŢARĂ**

**În regiunile extracarpatice, pe parcursul zilei cerul va fi mai mult noros**, apoi va deveni variabil, însă dimineața și noaptea local se va semnala ceață pe alocuri asociată cu burniță. În restul teritoriului, cerul va fi variabil în prima parte a intervalui, dar se va înnora treptat seara și noaptea, când izolat în regiunile vestice și nord-vestice va ploua slab, iar în zona montană înaltă aferentă vor fi posibile ninsori. Pe alocuri va fi ceață, cu o probabilitate mai mare dimineața.

Vântul va sufla slab și moderat, cu ușoare intensificări la munte, precum și în vest, centru și est. Temperatura aerului va avea valori mai mari față de mediile multianuale, cu maxime ce se vor încadra între 1 și 10 grade și minime între -5 și 5 grade, mai scăzute în depresiunile intramontane.

**LA BUCUREŞTI**

**Cerul va fi mai mult noros pe parcursul zilei,** dar noaptea va deveni variabil și spre sfârșitul intervalului vor fi condiții de ceață. Vântul va sufla slab până la moderat. Temperatura aerului va avea valori mai mari față de normele perioadei, cu o maximă de 6...8 grade și minima de -2...0 grade.

Vântul va sufla moderat, cu ușoare intensificări (în jurul a 45 km/h). Temperatura aerului, mai ridicată decât în mod obișnuit la această dată, va atinge o maximă de 9...11 grade și o minimă de 3...5 grade.

**4. Informare nivometeorologică pentru perioada 13.01.2023 ora 20 - 16.01.2023 ora 20, la altitudini de peste 1800 m**

**Fenomene meteo predominante: Vreme relativ caldă. Trecător precipitații slabe**

**Principalele mecanisme ce conduc la declanșarea avalanșelor: Zăpadă umedă**

**4.1. CARPAȚII MERIDIONALI : RISC MODERAT (2)**

La peste 1800 m, la suprafață, stratul de zăpadă depus în ultimele zile este local consistent și este

depus peste zăpada mai veche, întărită și înghețată. Spre creste sunt formate plăci recente de vânt pe majoritatea versanților, iar în zonele adăpostite sunt acumulări mari de zăpadă. În partea inferioară, zăpada este compactă și prezintă cruste mai vechi de gheață.

Pe pantele înclinate, stratul de la suprafață recent depus, cu stabilitate și rezistență redusă, poate aluneca peste straturile mai dure aflate dedesubt, declanșând spontan curgeri și avalanşe de dimensiuni mici sau chiar medii în masivul Făgăraș, riscul fiind amplificat la supraîncărcări.

Sub 1800 m stratul are dimensiuni reduse și izolat vor fi condiții pentru anumite curgeri și avalanșe de mici dimensiuni în masivele Făgăraș și Bucegi, în zona 1500-1800 m.

**4.2. ZONELE ÎNALTE DIN RESTUL MASIVELOR**

În partea superioară a stratului se găsește un strat redus de zăpadă recentă, depus în ultimele zile

peste zăpada veche și înghețată. Pe crestele Carpaților Orientali sunt formate plăci de vânt, mai ales pe versanții estici, sud-estici și nord-estici. În zonele adăpostite sunt prezente acumulări mai mari de zăpadă. În partea inferioară, stratul este compact și prezintă cruste mai vechi de gheață.

Pe pantele suficient de înclinate sau pe văile adăpostite, unde sunt acumulări mai importante, se pot declanșa izolat curgeri și avalanşe de mici dimensiuni, prin alunecarea plăcilor de vânt sau a stratului de zăpadă recentă de la suprafaţă peste straturile mai dure aflate dedesubt, riscul fiind amplificat la supraîncărcări. În Carpații Occidentali stratul are dimensiuni extrem de reduse și nu există risc de producere al avalanșelor.

1. **Evoluția vremii din perioada 12.01.2023 - 13.01.2023**

Vremea a fost în general închisă, cu cerul mai mult noros. Pe arii relativ extinse s-au semnalat precipitații predominant sub formă de ninsoare, trecător mixte la altitudini joase, în general slabe cantitativ.

Vântul a suflat slab la moderat, cu unele intensificări pe crestele Meridionalilor, cu rafale ce au atins 65 km/h, spulberând temporar zăpada. Local s-a semnalat ceață, asociată și cu depunere de chiciură pe creste.

Stratul de zăpadă a crescut ușor în unele zone, iar în rest s-a menținut constant sau s-a tasat ușor. În Munții Făgăraș au fost observate mai multe curgeri superficiale de suprafață.

**Grosimea stratului de zăpadă, din data de 13.01.2023, la ora 14:**

Stratul de zăpadă din platforma stațiilor meteorologice măsura:

**Carpaţii Meridionali**: 80 cm la Bâlea-Lac, 65 cm la Vf. Omu, 29 cm la Păltiniș, 30 cm la Sinaia, 30 cm Vf. Țarcu, 21 cm la Parâng, 6 cm la Fundata, 4 cm la Predeal.

**Carpaţii Orientali**: 45 cm la Vf. Călimani, 22 cm la Penteleu, 19 cm la Vf. Lăcăuți, 13 cm la Ceahlău-Toaca, 11 cm la Vf. Iezer, 8 cm la Bucin.

**Carpaţii Occidentali**: 11 cm la Semenic, 9 cm la Vf. Vlădeasa, 4 cm la Băișoara.

1. **Prognoza vremii din perioada 13.01.2023, ora 20 - 16.01.2023, ora 20**

Vremea va fi mai caldă decât normalul termic al perioadei. Cerul va fi variabil, cu înnorări temporare în primele două zile și pe arii restrânse se vor semnala precipitații slabe, predominant sub formă de ninsoare la altitudini mari. În ultima zi cerul va deveni mai mult noros, iar aria precipitațiilor va fi în extindere. Vântul va sufla slab și moderat, cu unele intensificări temporare în zonele înalte în primele două zile, iar în ultima zi va crește treptat în intensitate, cu rafale de 60-90 km/h în zonele înalte. Temporar se va semnala ceaţă, asociată pe alocuri și cu depunere de chiciură.

1. **Temperaturi prognozate în intervalul 13.01.2023 ora 20 - 16.01.2023 ora 20:**

**Peste 1800 m:** temperaturi minime: -9 la -4 grade,

temperaturi maxime: -5 la 2 grade, cu cele mai ridicate valori în ultima zi a intervalului.

**Sub 1800 m:** temperaturi minime: -6 la -1 grade,

temperaturi maxime: -2 la 6 grade, cu cele mai ridicate valori în ultima zi a intervalului.

**Vânt la peste 2000 m:** în general cu 30-60 km/h, din sector predominant vestic în primele două zile, iar în ultima zi în intensificare, cu 60-90 km/h din sector predominant sud-vestic.

**Izoterma de 0 grade:** variază între 1300 și 1700 m pe tot parcursul intervalului.

**Notă:**

**RISC MODERAT -** cod galben (2) ■: pe anumite pante suficient de înclinate, stratul de zăpadă este mediu stabilizat; în rest este stabil. Declanşările de avalanşe sunt posibile mai ales din cauza supraîncărcării (cu schiori sau turişti) şi pe unele pante ce sunt descrise în buletin. Nu sunt aşteptate declanşările spontane de avalanşe de mare amploare.

1. ***CALITATEA APELOR***
	1. **Pe fluviul Dunărea**

Nu au fost semnalate evenimente deosebite.

* 1. **Pe râurile interioare**

**ABA Prut-Barlad şi GNM-CJ Botoşani,** informeaza despre o **poluare cu ape uzate menajere a raului Dresleuca, ulterior în Ac. Curtești, in zona Mun. Botosani, din data de 14.01.2023, ora 14:40, ca urmare a unui incendiu din seara zilei de 12.01.2023, care a afectat Statia de Epurare a apelor apartinand SC Nova Apaserv SA, prin operatorul ANL Bucovina, avariind containerul tehnologic si tabloul electric de comanda a echipamentelor electrice.** Reprezentantii S.G.A. Botosani s-au deplasat la fata locului pentru verificarea aspectelor sesizate si luarea masurilor necesare dupa caz. Au fost prelevate probe de apă de către SGA Botoșani din 3 puncte. S-a dispus asigurarea unui debit de dilutie pe raul Dresleuca de 100 mc/ora din conducta de apa bruta de la Statia de Tratare Catamarasti-Deal, situata la cca 6.5 km amonte de gura de evacuare. Debitul de ape uzate este de 5l/s.

**S**unt in curs de executare lucrari de montare a unui cablu electric suplimentar pentru bransarea echipamentului de pompare din bazinul de omogenizare catre liniile de epurare, astfel incat sa fie asigurata functionarea treptei mecanice, si partial a treptei biologice, bazinele de reactie fiind montate subteran, circuitul apei realizandu-se gravitational.

* 1. **Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în data de 12.01.2023, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **nu a fost depășită la nici o staţie din teritoriu, cu excepţia următoarelor staţii de monitoring:**

**MS-2 mun. Targu Mures**

**MS-1 mun. Targu Mures.**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei:**

**GNM CJ-Arges** inf. despre **producerea unei poluari a solului, din data de 14.01.2023, ora 09:15, in zona comunei Leordeni, jud. Arges, ca urmare a coroziunii conductei de transport amestec apa sarata de zacamant si titei apartinand OMV Petrom, dintre sonda 596 Leordeni si Parc 28 Leordeni. S-au scurs pe sol 90 de litri apa sarata de zacamant si 10 litri titei, afectand circa 90 mp**, din care sant DJ circa 2mp si restul teren curte privata. S-a oprit pomparea in conducta avariata, s-a izolat conducta s-a remediat spartura, s-a imprastiat material Spill Sorb pe sant si pe suprafata afectata.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 12.01.2023 – 13.01.2023 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4.** **În municipiul Bucureşti şi judeţul Ilfov**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**5. Probleme de Alimentări cu apă:**

**Administrația Bazinală de Apă Prut-Bârlad: In județul Iași,** se menține Treapta III de restrictii:

 **Judetul Botosani:**

 - Se mentine situatia de restrictii in alimentarea cu apa pentru piscicultura la folosinta:

 \* S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii.

 - Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Havarna, sursa ac. Cal Alb - r. Baseu.

 **Judetul Iasi:**

- Se mentine situatia de restrictii in alimentarea cu apa pentru piscicultura la folosintele:

 \* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin incetarea livrarii apei din sursa r. Miletin - ac.Halceni.

 \* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

 \* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

 - Se mentine situatia de restrictii in alimentarea cu apa pentru piscicultura prin reducerea debitului la sursa r. Ezareni - ac. Ezareni,corespunzator treptei III, incepand cu data de 01.09.2022, pentru Statiunea de Cercetare Dezvoltare pentru Acvacultura si Ecologie Acvatica Horpaz.

 **Judetul Vaslui:**

 - Se mentin prevederile „Planului de restrictii si folosire a apei in perioade deficitare”, astfel:

 \* treapta III - pentru S.C. AQUAVAS S.A. VASLUI – Sucursala Vaslui din acumularea Solesti.

 \* treapta III - ANIF Filiala Teritoriala de Imbunatatiri Funciare Vaslui-Amenajare de irigatii Manjesti, sursa acumularea Manjesti.

**-A.B.A. Jiu** informează că începând cu data de 17.05.2022 a fost oprită alimentarea cu apă a Barajului Valea de Peşti din Priza Câmpu lui Neag (Buta, **jud. Hunedoara**), pentru efectuarea lucrărilor de înlocuire a conductei Buta-Baraj.

Direcția Comunicare